Nowe władze ôd Ślōnskij Partyje Regiōnalnyj na poczōntku 2019
Konwent Ślōnskij Partyje Regiōnalnyj na przełōmie stycznia i lutego 2019 r. ôbiere nowe władze ŚPR – tak napisałŏ Rada Politycznŏ partyje, kerŏ trefiyła sie piyrszy rŏz po welōnkowej przegranej.
Rada Politycznŏ ŚPR napoczła sie ôd podsumowaniŏ kampanije welōnkowej i analizy prziczyn ôbiōrczyj porażki partyje. Podle czōnkōw Rady srogi wpływ na wynik welōnku mioł fejler przi registracyji kōmitetu, bez kery na welōnkowym cetlu widniała jyno przima miana partyje. Zdaniym Rady ludzie mogli być zdezorientowani, bo kole na cetlu inkszy ślōnski kōmitet, kery posużōł sie połnym i wyrazistym mianym. Rada swrōciyła tyż napōmniynie na polaryzacyjõ biny politycznyj wymuszanyj bez dwa cyntralne bloki polityczne – co sprawiyło, iże mocka ludzi ôbiyrało tzw. myńsze zło jak tyż za wiela krōtki czas ôd zaregistrowaniŏ partyje do welōnku, kery niy dozwolōł na należyte wypromowanie miana partyje, a tym samy skrōtu miana i samyj partyje jako nowyj politycznyj marki.
Rada ustalōła tyż, iże do czasu ôbraniŏ nowych władz partyje, działŏcze ŚPR skupiōm sie na budowaniu terenowych struktur i dokōńczyniu formowaniŏ terenowych władz partyje. Ôbrani ôstanõ tyż delegaci na Konwent Ślōnskij Partyje Regiōnalnyj. Rada Politycznŏ powołała tyż roboczŏ grupa, kery narychtuje rekōmyndacyje od poszyrzyniŏ programu ŚPR.
szl_Latn szl_Latn szl_Latn szl_Latn